Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17538

6. A szükségintézkedési tervek kidolgozása, közzététele és alkalmazása 6.1 A teljes értékű szükségintézkedési terv az egyedi körülményektől függ, melyek közé tartozik az is, hogy a korlátozó körülmények érintenek-e a nemzetközi polgári légiközlekedés számára rendelkezésre álló légteret vagy sem. Független légteret csak az érintett Államok hatóságainak kezdeményezése alapján vagy megállapodásban rögzített engedélyével lehet használni. Ellenkező esetben a szükségintézkedéseknek ki kell terjedniük az adott légtér elkerülésére és az intézkedéseket a szomszédos államokkal vagy ezek részéről az ICAO-val történő együttműködéssel dolgozzák ki. A nyílt vizek és a nem meghatározott felségterületek feletti légtér vonatkozásában a szükségintézkedési terv a körülményektől függően, többek között az alternatív szolgáltatások minőségi csökkenésének megfelelően tartalmazhatja az ICAO részéről a légiforgalmi szolgálatok biztosítása felelősségének ideiglenes áthárítását az érintett légtérben. 6.2 A szükségintézkedési terv feltételezi, hogy a lehető legtöbb tájékoztatás áll rendelkezésre a következőkről: jelenleg rendelkezésre álló és alternatív útvonalak; a légijármű navigációs képessége; a földi berendezések segítségével teljes mértékben vagy részlegesen rendelkezésre álló navigációs irányvezetés; a szomszédos légiforgalmi szolgálati egységek légtérfelderítési és távközlési berendezései vagy képességei; a kiszolgált légijárművek típusai, mérete és a forgalom nagyságrendje; a légiforgalmi szolgálatok, távközlési, meteorológiai és légiközlekedési tájékoztató szolgálatok tényleges üzemi állapota. Az alábbiakban ismertetjük a szükség-intézkedések tervezésénél a körülményektől függően figyelembe veendő fő tényezőket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes